LBTU Informācijas tehnoloģiju fakultāte
LBTU Informācijas tehnoloģiju fakultāte (LBTU ITF) bija 2001. gadā izveidota Latvijas Biozinātņu un tehnoloģiju universitātes fakultāte, kuras pirmsākumi meklējami 1992. gada 1. oktobrī dibinātajā LLU Informātikas institūtā. Fakultāte piedāvāja profesionālās ievirzes kursus bērniem un jauniešiem robotu programmēšanā, profesionālās izaugsmes un personīgās attīstības kursus „Neklātienes programmēšanas skola”, bakalaura studiju programmu datorvadībā un datorzinātnē, profesionālā bakalaura studiju programmu „Informācijas tehnoloģijas ilgtspējīgai attīstībai”, maģistra studiju programmu informācijas tehnoloģijās un doktora studiju programmu informācijas tehnoloģijās. No 2023. gada 1. septembra Informācijas tehnoloģiju fakultāte tika apvienota ar Tehnisko fakultāti, izveidojot Inženierzinātņu un informācijas tehnoloģiju fakultāti.